Seje Odbora za učbenike, dne 26. marca 2013 ob 13. uri, v prostorih GZS Dimičeva 13, sejna soba v 4. nadstropju.

Prisotni: Ada Petan, Miha Kovač, Branimir Nešović, Franc Kelih, Maruša Kmet

Odsotni: Zdravko Kafol

Na sestanku smo razpravljali o tem, kako določiti tržne deleže založb zaradi delitve sredstev, ki jih pobira SAZOR. Sprejeti so bili naslednji sklepi:

1. Osnova za določanje tržnih deležev so tržni deleži založnikov v mreži DZS in MKT glede na število prodanih izvodov ter podatki v aplikaciji Trubar. Podatke o tem zberemo do torka, 2. aprila. Če bo potrebno nadaljnje usklajevanje, bomo sklicali sestanek v prvi polovici aprila.
2. Status šolskega založnika ima vsak, ki ima v katalogu potrjenih učbenikov vsaj en potrjen učbenik.
3. Člani odbora, ki so hkrati tudi člani Sazorja, bodo te sklepe predlagali v potrditev na skupščini SAZORja.